Tennisspeler Andy Roddick word pa | SARIE
Tennisspeler Andy Roddick word pa	deur SARIE.com-span
Die bekende tennisspeler Andy Roddick en sy vrou, die aktrise Brooklyn Decker, se eerste baba is verlede Woensdag gebore, berig People.
Hulle het in Mei vanjaar aangekondig dat Brooklyn swanger is.
Hoewel die paartjie gereeld foto’s van die swangerskap op sosiale media gedeel het, is die geslag of naam van die baba nog nie bekend nie.
Brooklyn het vroeër vanjaar aan E! Entertainment se Giuliana Rancic gesê sy het baie goed gevoel tydens haar swangerskap.
Die paartjie is in 2009 getroud.
FOTO: Katherine Jenkins se baba is gebore No guts, no glory! | Who shall I fear?
« Reg vir kamp!
Pappa trap die petrol … »
Desember 29, 2009 deur Who Shall I Fear?
Hier sit ek in die Kaap en verlang na my mense op St Francisbaai …
En hoor net wat doen hulle vanoggend terwyl ek nog met deurmekaar hare in my pajamas rondhang: Hulle hardloop ‘n 10 kilometer “resies” vir my! Uit dankbaarheid dat ek gesond is, durf hulle die pad aan om dankie te sê – met my gesig agterop hul hempies en die woorde: “No guts, no glory!”
My newe Muller en Willem het Comrades-gene en is ou hardlopers, en my suster Ansa was ‘n provinsiale landloop-atleet in haar jongdae en het nog nie opgehou hol nie. Nadat swaer WJ ‘n bietjie lui geword het na sy glorieryke Vrystaat rugbydae, het hy oor die laaste jaar darem ‘n paar keer op sy stowwerige fiets geklim en soms ‘n stadige draffie opgewerk. Maar die grootste verrassing is my suster Tania … Wat nie om die koffietafel kon draf nie, en deesdae besig is om in ‘n Zola Budd te verander! Dit was haar eerste 10 km – en sy’t dit in net ‘n bietjie meer as ‘n uur klaargemaak!
(Ek wonder net waarom swaertjie Desmond op die bench gesit het?! Of was dit dalk by die eerste putjie by die Links?!)
Toe ek nog siek was het Ansa probeer om elke dag 10 km te hardloop terwyl sy vir my bid. Tania het ‘n paar keer vir ‘n dag lank gevas en elke keer as sy honger voel, vir my gebid. Hanlie het ‘n gebedekring gestig, waar daar vir soveel mense gebid is – wat gesond geword het! En my ma was 24/7 op haar knieë.
Wat ‘n beter manier is daar om DIE LEWE te celebrate?! Om vir God dankie te sê vir al die beloftes nagekom en al die gebede verhoor?
Watch this space … Volgende jaar is ek die voorbok. Ek kan nie wag nie …
NS: My chirurg het vele talente … Hy het die blog ‘n bietjie onder hande geneem en nou sal dit hopelik makliker wees om die jongste nuus en gedagtes te lees. Jy sien dit sommer dadelik as jy op Whoshallifear aankom! Al die ander goed is nog steeds daar, kyk net langs die kant. Dankie Ettienne!
Muller Rossouw, Tania Visagie, Willem Rossouw, Ansa van Viegen, WJ Visagie
op Januarie 2, 2010 at 11:50 vm | Antwoord ilze
ek is so bly dit gaan beter – bid vir jou en jou familie
jy is so gelukkig om so ondersteunende familie te he – hulle is ‘n fantastiese voorbeeld
op Januarie 20, 2010 at 11:35 vm | Antwoord Sheree
Ag, wat meer ‘n kan ‘n mens vra! Wonderlike familie…….ek pik nou sommer ‘n traan! Die liefde straal uit elkeen van hulle vir jou! WONDERLIK. Dankie Jesus vir Jou wat deur elkeen van hulle skyn! Luvies Sheree
op Januarie 24, 2010 at 2:40 nm | Antwoord Ilse
Hallo Sanetta, Mag hierdie jaar vir jou net wonderlik wees! Ek is so bitter bly en dankbaar dit gaan so goed! Baie liefde en drukke. xxxx